EkBass/fiwiki-20250220-pages-articles huggingface dataset:
Monique Ganderton

Monique Ganderton (s. 6. elokuuta 1980) on kanadalainen stunt-nainen ja näyttelijä, joka on näytellyt muutamassa televisiosarjassa ja monissa toimintaelokuvissa. Ganderton syntyi Edmontonissa, Albertassa, Kanadassa. Hän aloitti näyttelijänä. Hän sai roolin televisiosarja Smallvillen yhdeksännellä tuotantokaudella ja näytteli roolia nimeltä Alia. Ganderton on toiminut stunt- näyttelijänä seuraaville näyttelijöille: Tricia Helfer, Leelee Sobieski, Bridget Moynahan, Daryl Hannah, Rebecca Romijn, Famke Janssen ja Kristanna Loken. Vuonna 2010 hän sai sivuroolin elokuvasta Twilight – Epäilys, jossa hän esiintyy yhtenä kauniista vampyyreistä. ==Filmografia== ===Stunttityöt televisiossa=== *Masters of Horror (2002) *Taisteluplaneetta Galactica (2003) *Taisteluplaneetta Galactica (2004) *Supernatural (2005) *4400 (2007) *Flash Gordon (2007–2008) *Blood Ties (2007) *Samurai Girl (2008) *Smallville (2008) *Stargate Universe (2009) *Human Target (2010) ===Stunttityöt elokuvissa=== *The Recruit (2003) *White Chicks (2004) *I, Robot (2004) *Resident Evil: Apocalypse (2004) *Fantastic Four (2005) *Underworld: Evolution (2006) *Final Days of Planet Earth (2006) *Engaged to Kill (2006) *X-Men: Viimeinen kohtaaminen (2006) *A Girl Like Me: The Gwen Araujo Story (2006) *12 Hours to Live (2006) *The Wicker Man (2006) *Underfunded (2006) *In the Name of the King: A Dungeon Siege Tale (2007) *White Noise 2: The Light (2007) *Butterfly on a Wheel (2007) *When a Man Falls in the Forest (2007) *88 minuuttia (2007) *Fantastic Four: Hopeasurffari (2007) *Alien Agent (2007) *Postal (2007) *Walk All Over Me (2007) *Devil's Diary (2007) *Battlestar Galactica: Razor (2007) *Tuhkimotarina 2 (2008) *Joy Ride 2: Dead Ahead (2008) *Watchmen (2009) *The Imaginarium of Doctor Parnassus (2009) *2012 (2009) *Tron: Perintö (2010) *The Cabin in the Woods (2011) *Avengers: Infinity War (2018) *Avengers: Endgame (2019) ===Näyttelijänä televisiossa=== *Hendrix (2000) *Leap Years (2001) *Kadonneiden jäljillä (2004) *L-koodi (2005) *4400 (2006) *Blood Ties (2007) *Fallen (2007) *Supernatural (2007) *Smallville (2009–2010) ===Näyttelijänä elokuvissa=== *Chicago (2002) *The Wicker Man (2006) *The Secrets of Comfort House (2006) *A.M.P.E.D. (2007) *When a Man Falls in the Forest (2007) *Numb (2007) *Inseparable (2008) *Another Day in Hell (2009) *Merlin and the Book of Beasts (2009) *Icarus (2009) *Bad Meat (2009) *The King of Fighters (2010) *Twilight – Epäilys (2010) *The Cabin in the Woods (2011) Luokka:Sijaisnäyttelijät Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1980 syntyneet Luokka:Elävät henkilöt
Diotimos

Diotimos (; n. 100 eaa.) oli antiikin kreikkalainen stoalaiseen koulukuntaan kuulunut filosofi. Diotimoksen kerrotaan syyttäneen Epikurosta paheelliseksi ja väärentäneen tämän nimissä viisikymmentä kirjettä väitteidensä todistamiseksi.Diogenes Laertios: Merkittävien filosofien elämät ja opit X.3. Athenaios viittaa mitä ilmeisimmin samaan kertomukseen, vaikka puhuukin Theotimoksesta; hänen mukaansa Diotimos tuomittiin väärennöksestä epikurolaisen Zenon Sidonlaisen nostettua kanteen, ja hänelle langetettiin kuolemantuomio.Athenaios: Deipnosofistai XIII. Klemens Aleksandrialaisen mukaanKlemens Aleksandrialainen: Stromata II.21. Diotimos katsoi, ettei onnellisuus tai hyvinvointi koostu mistään yhdestä tietystä hyvästä, vaan onnen karttumisesta ja kasautumisesta, mikä vaikuttaa poikkeamalta tiukasta stoalaisesta näkemyksestä Aristoteleen näkemyksenAristoteles: Nikomakhoksen etiikka I.7-8. suuntaan. == Lähteet == * === Viitteet === Luokka:Antiikin kreikkalaiset filosofit Luokka:Stoalaiset filosofit Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Pyörönkaari

Pyörönkaari on 1+1 kaistainen katu Kuopiossa, Petosella. Kadun pituus on noin 900 metriä. Katu alkaa Pitkälahdentieltä, ja se loppuu Hulkontielle. Katu risteää kahdeksan muun kadun kanssa. Kadun nopeusrajoitus on 40 km/h. Katu on esplanadi-tyyppinen puistokatu, kaistojen välissä on istutuksia. Pyörönkaari on paikallisliikenteen linjojen 5, 6, 16 ja 23 päätepysäkki. Luokka:Kuopion kadut
Mnasagoras

Mnasagoras (100-luku eaa.) oli antiikin kreikkalainen stoalaiseen koulukuntaan kuulunut filosofi. Hän oli todennäköisesti kotoisin Aleksandria Troaksesta. Mnasagoraan elämästä ei tiedetä juuri mitään. Hän oli joko Antipatros Tarsoslaisen tai Diogenes Babylonialaisen (tai kummankin) oppilas. Diogenes Laertioksen teoksen Merkittävien filosofien elämät ja opit kirja VII on sisältänyt Mnasagoraan elämäkerran, mutta tuo osuus kirjasta on kadonnut; nimestä on säilynyt ainoastaan maininta sisällysluettelossa. == Lähteet == Luokka:Antiikin kreikkalaiset filosofit Luokka:Stoalaiset filosofit Luokka:100-luku eaa.
Nestor

Nestor voi viitata seuraaviin: * Nestor, kreikkalaisessa mytologiassa Pyloksen kuninkaan Neleuksen ja Khloriin poika * Nestor tai Nestori, etunimi * Nestor, suomeksi keat, papukaijojen suku * Nestor Tarsoslainen (100-luku eaa.), stoalainen filosofi * Nestor Tarsoslainen (ensimmäinen vuosisata jaa.), platonilainen filosofi * Nestorios (n. 386–451), Konstantinopolin patriarkka * Nestor, Tintti-sarjakuvissa esiintyvä hahmo * HMAS Nestor, Australian laivaston hävittäjä * Nestor, Ruotsalainen rock -yhtye * Nestor, sukunimenä: ** Daniel Nestor (s. 1972), serbialais-kanadalainen tennispelaaja ** Eiki Nestor (s. 1953), virolainen poliitikko, ammattiyhdistysjohtaja ja ministeri.
S.M.A.R.T.

S.M.A.R.T. (Self-Monitoring, Analysis, and Reporting Technology) on tietokoneen kiintolevyjen kunnon (suorituskyvyn) seurantajärjestelmä. S.M.A.R.T:lla voidaan ohjelmallisesti lukea kiintolevyltä erilaisia arvoja liittyen sen toimintaan ja mahdolliseen vian uhkaan. Sen lisäksi sillä voidaan käynnistää erilaisia testejä joilla voidaan varmistaa laitteen toiminta. Arvoja joita SMART tarjoaa ovat mm. kiintolevyn lämpötila, uudelleenosoitettujen sektorien määrä, käynnistys- ja sammutuskerrat, lukupään parkkeerausmäärä (kannettavat tietokoneet) ja käyttöikä. Kiintolevyltä saatavien tietojen lukemiseen tarvitaan yleensä erillinen ohjelma. Yleisimpiä ovat SpeedFan (Windows) ja smartmontools (Linux). Myös jotkin käyttöjärjestelmät, kuten Windows 7, osaavat automaattisesti ilmoittaa sellaisista S.M.A.R.T.-lukemista joihin käyttäjän tulisi kiinnittää huomiota. S.M.A.R.T.-tietoja saadaan myös SSD-levyistä, mutta luettelo on erilainen tekniikan eroista johtuen. Pelkkää S.M.A.R.T:tä ei aina voida pitää kovin luotettavanaStoragemojo - Google's Disk Failure Experience, etenkin siksi että se keskittyy enimmäkseen kiintolevyn mekaanisiin muutoksiin, jättäen monta mahdollista sähköistä vikaa huomiotta. Niinpä levy saattaa vikaantua vaikka S.M.A.R.T.-tietojen mukaan kaikki olisi kunnossa. == Katso myös == * Kiintolevy * SSD == Lähteet == Luokka:Tietokoneen tallennusmediat
Kagisho Dikgacoi

Kagisho Dikgacoi (s. 24. marraskuuta 1984 Brandfort, Etelä-Afrikka) on eteläafrikkalainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Fulhamia ja kuuluu Etelä-Afrikan jalkapallomaajoukkueen vakionimiin. ==Ura== Dikgacoi aloitti uransa vähäntunnettuna pelaajana Bloemfontein Young Tigersissä. Tämän jälkeen hän siirtyi Golden Arrowsiin ja oli sarjan parhaita pelaajia. Hän toimi joukkueessa jälkeenpäin myös kapteenina. Hyvien esityksien jälkeen Fulhamin harjoitusleirillä manageri Roy Hoghson kiinnostui Dikgacoista ja hän teki vaikeuksien jälkeen seuran kanssa kaksivuotisen sopimuksen. Dikgacoin ura ei lähtenyt Valioliigassa hyvin; hän sai punaisen kortin, kun hän löi Scott Parkeria. Joulukuussa Dikgacoi pyysi hänet lainattavan muualle, koska halusi hän paikan vuoden 2010 MM-kilpailuissa. Dikgacoi pelasi debyyttinsä Etelä- Afrikan maajoukkueessa 26. toukokuuta 2007 Mauritiusista vastaan. Hän kuuluu joukkueen vakionimiin ja on esiintynyt Etelä-Afrikan paidassa vuoden 2008 Afrikan AM-kilpailuissa sekä Maanosaliitojen cupissa 2009. Hänet valittiin myös maansa MM-kotikisoihin 2010. ==Lähteet== Luokka:Eteläafrikkalaiset jalkapalloilijat Luokka:Vuonna 1984 syntyneet Luokka:Elävät henkilöt
Juho Alvas

Rüdiger-Hans (Juho) Alvas (alk. Gruszka; 2. heinäkuuta 1919 Helsinki – 7. joulukuuta 2007 Porvoo) oli suomalainen huilutaiteilija. Alvas opiskeli huilunsoittoa ensin isänsä, huilutaiteilija Johann (Hanns) Alvaksen (1892–1971) johdolla, sittemmin Pariisissa Gaston Crunellen, René le Royn sekä Wienissä professori Rezničekin johdolla. Ammattimuusikon ura alkoi 1937 Turun kaupunginorkesterissa. Jatkosodan aikana Alvas soitti Laivaston soittokunnassa Turussa, ja Helsingin kaupunginorkesteriin hänet otettiin huilun äänenjohtajaksi ja soolohuilistiksi 1952–1979 kapellimestari Tauno Hannikaisen henkilökohtaisesta vaatimuksesta. Alvaksella oli lukuisia solistisia tehtäviä orkestereissa, ja kamarimuusikkona hän soitti muun muassa kuuluisassa Crusell- puhallinkvintetissä. Toisessa päätyössään, Sibelius-Akatemian huilunsoiton lehtorina (1958–1986), Alvas loi kokonaisen uuden sukupolven ammattihuilisteja. Hänen värikästä ja mukaansatempaavaa soittoaan saatiin kuulla aina vuosituhannen loppuun asti. Kun Alvas pääsi edellä mainituista työtehtävistä eläkkeelle, hän omistautui edistämään harrastajamusiikin toimintaa perustamalla ja johtamalla eri orkestereita Porvoon seudulla, kuten Porvoon orkesteriyhdistyksen orkesteria, Porvoon Big Bandia ja Porvoon Puhallinorkesteria. Alvaksen tarmo riitti myös moniin muihin toimintoihin, joista mainittakoon Turun Akvaarioystävät ry:n perustaja ja puheenjohtaja 1943, Suomen Perhostutkijain seuran perustajajäsen ja sihteeri. Turussa ollessa purjehduskin kuului harrastuksiin. Hän oli Suomen Huiluseuran kunniajäsen. ==Lähteet== * Otavan Iso Musiikkitietosanakirja 1, s. 105–106. Helsinki 1976. ISBN 951-1-02381-0 * Turunen, Hanna: Juho Alvas: Huilutaiteilijan pedagogisesta toiminnasta elämäkerrallisessa kontekstissa. Pro gradu -tutkielma. Jyväskylän yliopisto, Musiikkitiede. 2009. * == Kirjallisuutta == * Dyer, William: Juho Alvas. Huilisti-lehti 16/1990, s. 2–3. * Helasvuo, Mikael: Rakkautta huiluun ja perhosiin: Juho Alvas yhdisti ranskalaisen ja saksalaisen huilukoulun. Rondo 10/2000, s. 45–46. * Vilkuna, Jussi: Mestareilta kisälleille. Rondo 9/2017. Luokka:Suomalaiset huilistit Luokka:Vuonna 1919 syntyneet Luokka:Vuonna 2007 kuolleet
Nestor Tarsoslainen (stoalainen)

Nestor Tarsoslainen (100-luku eaa.) oli antiikin kreikkalainen stoalaiseen koulukuntaan kuulunut filosofi. Hän oli kotoisin Tarsoksesta, Kilikiasta. Nestor toimi stoalaisessa koulussa Ateenassa. Muutoin hänen elämästään ei tiedetä juuri mitään. Diogenes Laertioksen teoksen Merkittävien filosofien elämät ja opit kirja VII on sisältänyt hänen elämäkertansa, mutta tuo osuus kirjasta on kadonnut; nimestä on säilynyt ainoastaan maininta sisällysluettelossa. Nestor oli Panaitioksen aikalainen, joko tämän oppilas tai oppilastoveri. Hänet on joskus sekoitettu toiseen samannimiseen Nestor Tarsoslaiseen,Esim. Lukianos: Macrob. 21. jonka sanotaan toimineen Tiberiuksen opettajana, mutta jälkimmäinen eli ensimmäisellä vuosisadalla, mikä muodostaisi ajoitusongelman. == Lähteet == Luokka:Antiikin kreikkalaiset filosofit Luokka:Stoalaiset filosofit Luokka:100-luku eaa.
Herakleides Tarsoslainen

Herakleides Tarsoslainen (, ; 100-luvun eaa. loppu) oli antiikin kreikkalainen stoalaiseen koulukuntaan kuulunut filosofi. Hän oli kotoisin Tarsoksesta, Kilikiasta. Herakleides oli Antipatros Tarsoslaisen aikalainen ja oppilas tai ystävä.Diogenes Laertios: Merkittävien filosofien elämät ja opit VII.121. Muutoin hänen elämästään ei tiedetä paljoakaan. Diogenes Laertioksen teoksen Merkittävien filosofien elämät ja opit kirja VII on sisältänyt hänen elämäkertansa, mutta tuo osuus kirjasta on kadonnut; nimestä on säilynyt ainoastaan maininta sisällysluettelossa. Myöskään Herakleideen ajattelusta ei tiedetä paljoakaan. Hänen tiedetään katsoneen, etteivät kaikki moraaliset epätäydellisyydet ole samalla tasolla, vaan niitä on eri tasoisia. == Lähteet == Luokka:100-luku eaa. Luokka:Antiikin kreikkalaiset filosofit Luokka:Stoalaiset filosofit
Angolanlepinkäinen

Angolanlepinkäinen (Prionops gabela) on uhanalainen afrikkalainen varpuslintu, joka on Angolan kotoperäinen laji. Austin L. Rand kuvaili lajin holotyypin Gabelan alueelta Angolasta 1957.IBC Angolanlepinkäinen on päästään ja rinnastaan musta, selästään ja siivistään harmaa ja vatsastaan valkoinen. Silmiä ympäröi punainen ihoheltta. Lajin elinympäristöä ovat kuivat metsät. Angolanlepinkäinen liikkuu usein muutaman linnun ryhminä ja sen ravintoa ovat hyönteiset. Kantaa uhkaa elinympäristön häviäminen. == Lähteet == Luokka:Vangat Luokka:Uhanalaiset linnut
Harmaaharjalepinkäinen

Harmaaharjalepinkäinen (Prionops poliolophus) on afrikkalainen, Lounais- Keniassa ja Pohjois-Tansaniassa elävä varpuslintu, jonka holotyypin Gustav Adolf Fischer ja Anton Reichenow kuvailivat Naivashajärveltä Keniasta 1884.IBC == Lähteet == Luokka:Vangat
Luokkahuone

Luokkahuone on tila koulussa, yliopistossa, lukiossa ja muissa vastaavissa, jossa opetetaan luokkaa. Luokkahuoneella on lukujärjestys, jonka mukaan siellä pidetään oppitunteja. Luokkahuone voi olla yhden luokan käytössä tai sitä käyttää yksi opettaja juuri tietyn aineen opetuksessa. Luokkahuoneen kalusteina on opettajan pöytä tuoleineen sekä lukuisa määrä oppilaiden pulpetteja tuoleineen. Pulpetteja voidaan ryhmitellä opetusmenetelmien mukaan esimerkiksi ringiksi. Luokkahuoneessa on perinteisesti liitutaulu. Nykyisin käytetään useammin taulua, johon kirjoitetaan tussilla. On myös elektronisia tauluja. Perinteisessä luokassa on piirtoheitin. Nykyisin sen ovat korvanneet videoprojektorit ja dokumenttikamerat. Luokkatilassa voi olla (lukollisia) kaappeja sekä hyllyjä tavaroiden säilytystä varten. Luokan seinillä voi olla kiinnitysalusta julisteille tai oppilaiden piirroksille. Luonnollisesti luokkatilassa on valaisimia. Ne on ryhmitelty siten, että esim. luokan etuosan voi saada hämäräksi videotykin kuvan näkyvyyden parantamiseksi. Oppilailla voi olla käytössään tietokoneet. Se on asetettu yleensä pulpetin alle, ja pulpetin päällä ovat näyttö, näppäimistö ja hiiri. Tällaisia luokkia kutsutaan tietokoneluokiksi. Tietokoneiden ja tietoverkkojen asennustöiden luokkia sanotaan tietokonelaboratorioiksi. Teknisen käsityön luokissa on puusepän työkaluja. Kemian opetukseen käytettäviä tiloja sanotaan laboratorioiksi. Luokassa on kemiallisten kokeiden laitteita sekä kemiallisia aineita. Kielen opiskelua varten varustettuja opetustiloja sanotaan kielistudioiksi. Luokka:Opetustekniikka Luokka:Tilat
Keltaharjalepinkäinen

Keltaharjalepinkäinen (Prionops alberti) on harjalepinkäisten sukuun kuuluva uhanalainen varpuslintu, joka on kotoperäinen laji Kongon demokraattisen tasavallan alueella Keski-Afrikassa. Henri Schouteden kuvaili lajin holotyypin Mount Mikenolta Kivun alueelta Kongosta vuonna 1933.IBC == Lähteet == Luokka:Vangat Luokka:Uhanalaiset linnut
Punanokkalepinkäinen

Punanokkalepinkäinen (Prionops retzii) on afrikkalainen, Somalian eteläosista Kenian kautta Etelä-Afrikkaan saakka ulottuvalla alueella elävä varpuslintu, jonka holotyypin Johan August Wahlberg kuvaili Okavangolta 1856.IBC == Lähteet == Luokka:Vangat
Rusko-otsalepinkäinen

Rusko-otsalepinkäinen (Prionops scopifrons) on itäafrikkalainen, Somaliassa. Keniassa, Tansaniassa, Mosambikissa ja Zairen itäkolkassa elävä varpuslintu, jonka holotyypin Wilhelm Peters kuvaili Mosambikista 1854.IBC == Lähteet == Luokka:Vangat
Junínin alue

Junínin alue on yksi Perun hallinnollisista alueista. Se sijaitsee maan keskiosassa, Andien vuoristossa. Alueen pääkaupunki on Huancayo. Sen pinta-ala on 44 410 neliökilometriä. Vuonna 2007 asukasluku oli 1 232 611 .Peru: Regions, Agglomerations & Cities Citypopulation == Lähteet == == Aiheesta muualla == Luokka:Perun alueet
Livermore Municipal Airport

Livermore Municipal Airport (IATA: LVK, ICAO: KLVK) on julkinen lentokenttä noin viiden kilometrin päässä Livermoren keskustasta, Alamedan piirikunnassa Kaliforniassa. Kentän omistaa Livermoren kaupunki. Se rakennettiin vuonna 1969. Siellä toimii myös useita lentäjien koulutuskeskuksia. Lentoasemalla on kaksi asfaltilla päällystettyä kiitotietä. Valaistu pääkiitotie on 1 601 metriä pitkä ja vuonna 1985 rakennettu toinen, valaisematon kiitotie 823 metriä pitkä.History of the Livermore Airport == Lähteet == == Aiheesta muualla == * Livermore Municipal Airport Livermoren kaupungin sivuilla * Luokka:Alamedan piirikunnan rakennukset ja rakennelmat Luokka:Kalifornian lentoasemat
Rusovatsalepinkäinen

Rusovatsalepinkäinen (Prionops rufiventris), joskus myös luetaan siniharjalepinkäisen alalajiksi, on päiväntasaajan Afrikassa Kamerunista Ugandaan ja Kongon kautta Angolaan ja Gaboniin ulottuvalla alueella elävä varpuslintu. Charles Lucien Bonaparte kuvaili lajin holotyypin Gabonista 1853.IBC == Lähteet == Luokka:Vangat
The Blue Cats (albumi)

The Blue Cats on samannimisen brittiyhtyeen LP vuodelta 1981. Levy on julkaistu Charly Recordsin Rockhouse-alamerkillä tunnuksella CR 30204. Levyn on tuottanut Bert Rockhuizen ja se on äänitetty elokuussa 1980 Sea Side Studiolla Hollannin Haarlemissa. Äänittäjinä ovat olleet Jan-Pieter Exalto ja Bert Rockhuizen. Kannen suunnittelu ja valokuvat ovat Armand Hayen käsialaa. ==Kappaleet== A-puoli: 1\. Just Go Wild Over Rock'n'Roll : (Bullock) : Copyright Control 2\. I'm Gonna Die : (Carlo Edwards) : Charly Music/Rockhouse Music 3\. Pretty Pretty Baby : (Danny Wolfe) : Fairway Music Corp. 4\. I Dreamed You Left Me : (Dave Phillips) : Charly Music/Rockhouse Music 5\. Southbound Blues : (Carlo Edwards) : Charly Music/Rockhouse Music 6\. Boogie Up Roar : (C.G. Brown) : Copyright Control 7\. Five Days Five Days : (Rhodes/Willey/Franks) : Copyright Control 8\. I'm Driving Home : (Dave Phillips) : Charly Music/Rockhouse Music B-puoli: 1\. Teenage Party : (Tommy Steele) : Peter Maurice Music 2\. Sweet Love On My Mind : (Walker/Pierce) : Southern Music Publishing 3\. Caldonia : (Fleecie Moore) : E.H. Morris & Co. 4\. I Sure Miss You : (T. Davis/E. Bryan) : Lowery Music Co. EMI 5\. Jumpin' Little Mama : (Dave Phillips) : Charly Music/Rockhouse Music 6\. Juke Joint Jem : (Dave Phillips) : Charly Music/Rockhouse Music 7\. Sure-Fire Way : (Steve Bloomfield) : Charly Music/Rockhouse Music 8\. Goofin' Around : (Frank Beecher/Johnny Grand) : Copyright Control ==Muusikot== *Dave Phillips - laulu, basso *Carlo Edwards - kitarat *Stef Edwards - rummut *Clive Osborne - saksofonit Luokka:The Blue Catsin albumit Luokka:Vuoden 1981 albumit
Mikko Kyrö

Mikko Kyrö (s. 1. syyskuuta 1977) on suomalainen koripalloilija. Kyrö pelasi Korisliigassa Katajassa ja Namika Lahdessa yhteensä seitsemän kautta. Runkosarjaotteluita hän pelasi urallaan 209. Hän voitti urallaan Suomen cupin Katajassa vuonna 2002, SM-hopeaa Katajassa vuosina 2003, 2006 ja Namika Lahdessa vuonna 2005. Tämän lisäksi hän voitti SM-pronssin Katajassa vuonna 2002. Kyrö lopetti uransa kauden 2005–2006 jälkeen. == Lähteet == Luokka:Suomalaiset koripalloilijat Luokka:Vuonna 1977 syntyneet Luokka:Elävät henkilöt
Siniharjalepinkäinen

Siniharjalepinkäinen (Prionops caniceps) on länsiafrikkalainen, Sierra Leonesta ja Guineasta itään Malin lounaisosiin ja Kamerunin länsiosiin ulottuvalla alueella elävä harjalepinkäisten suvun varpuslintu, jonka holotyypin Charles Lucien Bonaparte kuvaili Butréjoelta Ghanasta vuonna 1850. Lajista tunnetaan kaksi alalajia, caniceps ja eteläisempi harterti. Rusovatsalepinkäinen luetaan toisinaan sen alalajiksi, esimerkiksi IUCN tekee niin.IBC == Lähteet == Luokka:Vangat
Epolettilepinkäinen

Epolettilepinkäinen (Malaconotus lagdeni) on läntisessä päiväntasaajan Afrikassa Sierra Leonesta Ghanaan ja ehkä Togoon (nimialalaji lagdeni), sekä Kongossa, Ruandassa ja Ugandassa (alalaji centralis) elävä varpuslintu, jonka holotyypin Richard Bowdler Sharpe kuvaili Kumasista Etelä-Ghanasta 1884.IBC == Lähteet == Luokka:Afrikanlepinkäiset
Harmaapäälepinkäinen

Harmaapäälepinkäinen (Malaconotus blanchoti) on laajalla alueella Sahelin eteläpuolisessa Afrikassa elävä varpuslintu, jonka holotyypin James Francis Stephens kuvaili Senegalista 1826.IBC == Lähteet == Luokka:Afrikanlepinkäiset
Nicolaus Schafhausen

Nicolaus Schafhausen (s. 1965, Düsseldorf) on saksalainen kuraattori ja taidehistorioitsija. Hän opiskeli taidehistoriaa Berliinin teknillisessä yliopistossa ja Ludwig-Maximilians-Universität Münchenissä. Schafhausen on hakenut nykytaiteen museon Kiasman johtajaksi tammikuussa 2010. ==Lähteet== Schafhausen, Nicolaus Luokka:Vuonna 1965 syntyneet Luokka:Elävät henkilöt
Sambianlepinkäinen

Sambianlepinkäinen (Malaconotus monteiri) on länsiafrikkalainen Kamerunissa (alalaji perspicillatus) ja Angolassa (nimialalaji monteiri) elävä varpuslintu, jonka holotyypin Richard Bowdler Sharpe kuvaili Dandajoelta Luandasta Angolasta 1870.IBC == Lähteet == Luokka:Afrikanlepinkäiset
Sveitsin liittopresidentti

Sveitsin valaliiton presidentti eli Sveitsin liittopresidentti on maan toimeenpanovaltaa käyttävän seitsemänjäsenisen liittoneuvoston johtaja. Sveitsin liittokokous valitsee vuosittain liittopresidentin, joka johtaa liittoneuvoston kokouksia ja hoitaa edustustehtäviä. Liittopresidentillä on juridisesti samat oikeudet ja velvoitteet kuin muilla kuudella liittoneuvoston jäsenellä. Perinteisesti tehtävään valitaan liittoneuvoston jäsen ikäjärjestyksessä, ja edellisen vuoden varapresidentistä tulee seuraavan vuoden liittopresidentti. Liittopresidentti ei ole Sveitsin valtionpäämies, vaan koko liittoneuvosto muodostaa kollektiivisen valtionpäämiehen roolin. Kun liittoneuvostossa pidetään sitova äänestys ja äänet menevät tasan, liittopresidentti - liittoneuvoston puheenjohtajana - antaa ratkaisevan äänen, tai voi myös äänestää tyhjää. Oman hallinnonalansa valvonnassa lisäksi liittopresidentti suorittaa joitakin edustustehtäviä, joita yleensä hoitaa yksi valtionpäämies muissa demokratioissa. Esimerkiksi Sveitsin Yhdistyneiden kansakuntien jäsenyyden alusta alkaen Sveitsin liittopresidentit ovat joskus puhuneet Yhdistyneiden Kansakuntien yleiskokouksen avajaisistunnossa muiden valtioiden ja hallitusten päämiesten kanssa. Koska Sveitsillä ei ole yhtä valtionpäämiestä, maa ei järjestä valtiovierailuja. Ulkomaille matkustettaessaan liittopresidentti tekee niin vain hallinnonosansa johtajana. Liittoneuvoston seitsemän jäsentä vastaanottavat vierailevat valtionpäämiehet yhdessä. Valtioiden väliset sopimukset allekirjoitetaan koko liittoneuvoston nimissä, ja kaikki liittoneuvoston jäsenet allekirjoittavat sopimukset ja muut vastaavanlaiset asiakirjat. ==Valinta== Liittopresidentti valitaan liittoneuvoston edustajakokouksessa yhdeksi vuodeksi. == Historiaa == 1800-luvulla valinta liittopresidentiksi olivat palkintovirka arvostetulle liittoneuvoston jäsenille. Muutama vaikutusvaltainen hallituksen jäsen sivuutettiin kuitenkin säännöllisesti liittopresidentin valinnassa. Yksi tällainen esimerkki on Wilhelm Matthias Naeff, joka oli liittoneuvoston jäsen 27 vuotta ja liittopresidentti vain kerran, vuonna 1853. 1900-luvun alkupuolella liittopresidentin valinta oli yleensä yksimielinen. Kirjoittamaton sääntö oli, että liittoneuvoston jäsen, joka ei ollut ollut liittopresidentti, valittiin liittopresidentiksi. Siksi jokainen liittoneuvoston jäsen sai vuoron vähintään seitsemän vuoden välein. Ainoa kysymys vaaleissa oli, kuinka monta ääntä valintaan vaadittiin. 1970- ja 1980-luvulla 200:ta ääntä, 246 mahdollista, pidettiin erinomaisena tuloksena, mutta puolueiden poliittisten konfliktien lisääntyessä 180 ääntä on kunnioittava tulos. Vuoteen 1920 asti liittoneuvoston presidentti hoiti myös Sveitsin ulkoministerin tehtävää. Näin ollen joka vuosi tapahtui niin, että tehtävää hoitava liittopresidentti jäi eläkkeelle hän palasi entiseen virkaansa ja uusi liittopresidentti otti ulkoministeriön salkun. Vastaavasti liittoneuvoston presidentti ei perinteisesti lähtenyt Sveitsistä heidän toimikautensa aikana. ==Katso myös== *Luettelo Sveitsin liittopresidenteistä == Lähteet == Luokka:Sveitsin politiikka Luokka:Sveitsin liittopresidentit
Appenzeller

Appenzeller on puolikova, lähes reiätön, kypsytetty juusto joka valmistetaan pastöroimattomasta lehmän maidosta. Sitä tuotetaan Appenzellin seudulla Sveitsissä. Aikaisin kirjoitettu maininta Appenzellin juustoista on 1100-luvulta, jolloin ne mainitaan osana St. Gallenin luostarin saamia kymmenyksiä. Juustokiekkoja pidetään kypsymisen aikana suolaisessa liemessä, jossa on yrttejä, mausteita sekä viiniä tai omenasiideriä. Käsittelyn tuloksena juustoon muodostuu punertava tai ruskehtava kuori, ja juusto saa voimakkaan tuoksun. Juustomassa on vaalean oljenkeltaista ja kimmoisan kiinteää. Maultaan appenzeller on voimakas ja kermaisen pähkinäinen, ja se sopii mm. fonduen raaka-aineeksi, salaatteihin tai juustolautaselle. Appenzelleriä myydään kolmea pääasiallista laatua: *"Classic", jota on kypsytetty kolmesta neljään kuukautta; miedoimman makuista. *"Surchoix" ("huippuluokka"), jota on kypsytetty neljästä kuuteen kuukautta; maultaan voimakkaampaa. *"Extra", jota on kypsytetty yli kuusi kuukautta. Voimakkaimman makuista. == Lähteet == == Aiheesta muualla == Luokka:Lehmänmaitojuustot Luokka:Sveitsiläiset juustot
Madre de Diosin alue

Madre de Diosin alue on yksi Perun hallinnollisista alueista. Se sijaitsee maan kaakkoisosassa, Bolivian vastaisella rajalla. Alueen pääkaupunki on Puerto Maldonado. Sen pinta-ala on 85 183 neliökilometriä. Vuonna 2007 asukasluku oli 109 555.Peru: Regions, Agglomerations & Cities Citypopulation == Lähteet == == Aiheesta muualla == Luokka:Perun alueet
Talk box

Talk box (), josta kitaraan liitettynä käytetään myös nimitystä talking guitar (), on äänenmuuntoväline, jota käytetään varsinkin kitaran, mutta myös kosketinsoittimien kanssa. Talk box on toimintaperiaatteeltaan tiiviiseen tilaan suljettu kaiutin, josta ääni johdetaan muoviputken kautta soittajan suuhun. Kun soittaja muuttaa suun asentoa samalla tavalla kuin puhuttaessa tai laulettaessa, instrumentin ääneen tulee laulunkaltaisia piirteitä. Muokattu ääni poimitaan tavallisesti laulumikrofonilla. Efektiä käytetään erityisesti sooloissa, mutta varsinkin kosketinsoittimissa sillä väritetään myös sointuja. Nykyisin talk boxin käyttö on vähäistä. Talk boxia käytettiin erityisesti 1970- ja -80-luvuilla. Laitteen tunnetuimpia käyttäjiä on kitaristi Peter Frampton. Jeff Beckin albumilla "Blow By Blow" efektiä käytetään useissa kappaleissa. Bon Jovi -yhtyeen "Livin' On A Prayer" -kappalessa kitaristi Richie Samboran soittama johtoriffi on tunnettu esimerkki 80 -luvulta. Popeda- yhtyeen Costello Hautamäki käyttää laitetta "Kersantti Karoliina" -kappaleessa. Roger Troutman käytti Zapp-yhtyeessä efektiä kosketinsoittimessa (esim. hitit "More Bounce to the Ounce" ja "Dancefloor"). Troutman käytti talk-boxia myös Tupac Shakurin "California Love" -kappaleella. Tunnettuja talk box -merkkejä ovat Electro-Harmonix Golden Throat ja Heil. Luokka: Musiikkilaitteet Luokka: Ääniefektit
Ucayalin alue

Ucayalin alue on yksi Perun hallinnollisista alueista. Se sijaitsee maan itäosassa, Brasilian vastaisella rajalla. Alueen pääkaupunki on Pucallpa. Sen pinta-ala on 102 411 neliökilometriä, joten se on pinta-alaltaan Perun toiseksi suurin alue. Vuonna 2007 asukasluku oli 432 159.Peru: Regions, Agglomerations & Cities Citypopulation == Lähteet == Luokka:Perun alueet
San Martínin alue

San Martínin alue on yksi Perun hallinnollisista alueista. Se sijaitsee maan pohjoisosassa. Alueen pinta-ala on 51 253 neliökilometriä. Vuonna 2007 asukasluku oli 728 808\. Sen pääkaupunki on Moyobamba. Peru: Regions, Agglomerations & Cities Citypopulation Suurin kaupunki on Tarapoto. == Lähteet == == Aiheesta muualla == Luokka:Perun alueet
Pascon alue

Pascon alue on yksi Perun hallinnollisista alueista. Se sijaitsee maan keskiosassa, Andien vuoristossa. Alueen pääkaupunki on Cerro de Pasco. Sen pinta-ala on 25 320 neliökilometriä. Vuonna 2017 asukasluku oli 272 136. == Lähteet == == Aiheesta muualla == Luokka:Perun alueet
Adolf Ogi

Adolf Ogi (s. 18. heinäkuuta 1942 Kandersteg, Bern) on Sveitsin kansanpuolueen poliitikko, liittoneuvoston jäsen 9. joulukuuta 1987 – 31. tammikuuta 2000 sekä liittopresidentti vuosina 1993 ja 2000. Helmikuussa 2001 hänet nimitettiin Yhdistyneiden kansakuntien pääsihteerin neuvonantajaksi. Liittoneuvostossa Ogi toimi ensin liikenne-, viestintä- ja energiaministerinä 1988-1995 ja sitten puolustusministerinä 1995-2000. Ogi on ollut vuodesta 1972 lähtien naimisissa Katrin Ogin (o.s. Marti) kanssa ja heillä on kaksi lasta: Mathias (k. 2009) ja Caroline. Pariskunta asuu nykyisin Fraubrunnenissa. ==Linkit== *Historischen Lexikon der Schweizin artikkeli Luokka:Sveitsin liittopresidentit Luokka:Sveitsin liittoneuvoston jäsenet Luokka:Liikenneministerit Luokka:Puolustusministerit Luokka:Vuonna 1942 syntyneet Luokka:Elävät henkilöt
Liman alue

Liman alue on yksi Perun hallinnollisista alueista. Se sijaitsee maan keskiosassa, Tyynenmeren rannalla, pääkaupunki Liman ympäristössä. Itse pääkaupunkiseutu kuitenkin muodostaa oman alueensa, Provincia de Lima tai Region Lima Metropolitana eli Liman metropolialue. Alueen pääkaupunki on Huacho. Sen pinta-ala on 32 129 neliökilometriä. Vuonna 2005 asukasluku oli 680 181.Statoids Pan-American Highway kulkee alueen ja sen pääkaupungin läpi. Rannikolla on kalastajakyliä, rantalomakohteita ja lintuvesiä.Enjoy Peru == Lähteet == == Aiheesta muualla == Luokka:Perun alueet
Asterixis

Asterixis on liikehäiriö, joka aiheuttaa hyvin hitaan ja epäsäännöllisen vapinan kaltaisen liikkeen.Terveysportti.fi: Vapinan erotusdiagnostiikka ja hoito Ensi kertaa häiriö kuvattiin vuonna 1949 hepaattisesta enkefalopatiasta kärsineillä potilailla.Journal of Postgraduate Medicine: Asterixis Maksasairaiden lisäksi häiriöstä voivat kärsiä esimerkiksi tiettyjä lääkkeitä käyttäneet.Merck.com: Tremor == Lähteet == Luokka:Hermoston oireet Luokka:Maksa
Liman metropolialue

Liman metropolialue (Provincia de Lima tai Region Lima Metropolitana) on yksi Perun hallinnollisista alueista. Se erotettiin vuoden 2002 aluehallinnonuudistuksessa ympäröivästä Liman alueesta. Sen ja valtameren väliin jää pieni Callaon alue. Alueen pääkaupunki on Lima. Sen pinta-ala on 2 670 neliökilometriä. Vuonna 2012 asukasluku oli noin 8 481 000.Lima (belongs formally to no region) Citypopulation.de. Liman metropolialue koostuu 43 piirikunnasta, Callaon alue kuudesta piirikunnasta. Suurin osa metropolialueesta on yhtenäistä kaupunkimaista taajamaa, mutta pohjois- ja eteläosissa on rantalomakohteita, kuten San Bartolo 14 kilometriä keskustasta. == Lähteet == Luokka:Perun alueet
Hinnalla millä hyvänsä (albumi)

Hinnalla millä hyvänsä on suomalaisen rap-artisti Opaalin toinen studioalbumi, joka julkaistiin 24. helmikuuta 2010. Levyn julkaisi Monsp Records -levy-yhtiö ja sen tuottivat OPS, Otto Martikainen, Jazzy-O, Eme, Aksim, Kilari Audio, Pualinelssoni ja Jon Juden. == Taustaa == Albumia alettiin työstää Helsingissä, jonne Opaali muutti vuonna 2009. Levylle ei saatu vierailemaan Opaalin toivomia Davoa ja Laineen Kasperia.http://www.redrum-187.com/2010/03/haastattelussaopaali/ == Kappaleet == # # # # # # # # # # # # # # == Tuottajat == * Open Sound Productions (OSP): 2 ja 13 * Otto Martikainen: 3 ja 7 * Jazzy-O: 4, 5, 10 ja 11 * Eme: 6 * Aksim: 8 * Kilari Audio: 9 * Pualinelssoni: 12 * Jon Juden: 14 == Arvostelut == * Desibeli.net: Desibeli.net: Levyarvio * Helsingin Sanomat: Helsingin Sanomat: Levyarvio * Noise.fi: Noise.fi: Levyarvio * Redrum-187: 4–/5Redrum-187: Levyarvio * Tuoreet Platat: Tuoreet Platat: Levyarvio == Lähteet == Luokka:Opaalin albumit Luokka:Otto Kallioisen tuottamat albumit Luokka:Jazzy-O:n tuottamat albumit Luokka:Aksimin tuottamat albumit Luokka:Kilari Audion tuottamat albumit Luokka:Vuoden 2010 albumit
Callaon alue

Callaon alue on yksi Perun hallinnollisista alueista. Se kattaa käytännössä Liman satamakaupungin Callaon ja saaria sen edustalla, Tyynellämerellä. Alueen pinta-ala on 147 neliökilometriä. Vuoden 2017 väestönlaskennassa sen asukasluku oli 994 494. == Lähteet == == Aiheesta muualla == *Aluehallinnon portaali Luokka:Perun alueet
Sinfonia nro 1 (Merikanto)

Aarre Merikanto sävelsi ensimmäisen sinfoniansa (op. 5) h-molli vuosina 1914–1916. Teos on omistettu säveltäjän isälle Oskar Merikannolle.Fimic – Suomalaisen musiikin tiedotuskeskus == Osat == # Allegro # Vivace. Scherzo fantastique # Andante con moto # Allegro vivace == Lähteet == Luokka:Aarre Merikannon teokset Luokka:1910-luvun musiikkiteokset Luokka:Sinfoniat
Sarah Kivi

Sarah Kivi on iranilaistaustainen suomalainen musiikin tuottaja, laulaja ja esiintyjä. Hän on näytellyt Neil Hardwickin musikaalielokuvassa Jos rakastat (2010) sekä rock-komediassa Muskettisoturit (2011). Sarah Kivi & Non- Orchestran albumi Kiveen kirjoitettu julkaistiin 3. toukokuuta 2013 (Roihis Musica). Yhtyeen viimeisin julkaisu ”Matkalla kotiin” julkaistiin vuonna 2015 (KHY Suomen Musiikki). Sarah Kiven sooloalbumi Tiny Anthems julkaistiin vuonna 2018. == Lähteet == ==Aiheesta muualla== * virallinen sivu Luokka:Suomalaiset elokuvanäyttelijät Luokka:Syntymävuosi puuttuu Luokka:Elävät henkilöt Luokka:Suomalaiset muusikot Luokka:Suomalaiset laulajat Luokka:Suomalaiset laulaja-lauluntekijät
Chisel Laken rata

Chisel Laken rata oli Kanadan rataverkkoon kuulunut itä–länsisuuntainen rataosuus, joka johti Cranberry Portagen ja Lynn Laken väliseltä rautatieltä Snow Laken kaivoskaupungin eteläpuolitse Osborne Laken kaivokselle. Rataosan rakensi Canadian National Railway, ja sen ensimmäinen osuus Optic Laken asemalta Chisel Laken kaivokselle valmistui 6. syyskuuta 1960. Noin 52 mailin eli 84 kilometrin pituinen osuus Optic Lakesta Chisel Lakeen kaivokselle rakennettiin lähes ikiroudan etelärajalle, ja se valmistui 6. syyskuuta 1960. Rautatie Chisel Lakesta edelleen Stall Laken kaivokselle valmistui 31. tammikuuta 1964, ja Stall Laken ja Osborne Laken kaivoksen välinen rautatie otettiin käyttöön 1967. Hudson Bay Mining and Smeltingin omistamasta Osborne Laken kaivoksesta kaivettu malmi kuljetettiin rautateitse rikastamoon Flin Floniin, ja kuljetuskapasiteetti Osborne Laken kaivoksen osalta oli 590 tonnia vuorokaudessa. Kaivostoiminta Osborne Laken kaivoksella päättyi vuonna 1984, ja Stall Laken sekä Chisel Laken kaivokset suljettiin vuonna 1994. Rautatie lakkautettiin vuonna 1988North American Railroad Map v. 3.1. ja purettiin, ja ratalinja toimii Chisel Lake Road -metsäautotien pohjana. Myöhemmin Tolko Industries Ltd. hankki vanhan ratapohjan omistukseensa ja käyttää sitä metsäautotienä. Vuonna 2008 Tolko jätti lupahakemuksen Manitoban hallinnolle muuttaakseen 17 kilometriä olemassa olevaa talvitietä ympärivuotiseksi tieksi, joka yhdistäisi valtatien 39 vanhaan ratalinjaan pohjois–eteläsuunnassa, sekä rakentaakseen uuden Grass Riverin ylittävän sillan. Sekä vanha rautatielinjaus että uusi ehdotettu tieyhteys halkovat Grass River Provincial Park -luonnonsuojelualuetta. ==Lähteet== Luokka:Manitoban rautatieliikenne
Parrun pätkiä

Parrun pätkiä on suomalaisen heavy metal-yhtyeen Viikatteen julkaisema kokoelmalevy, joka sisältää yhtyeen kaikki EP:t vuosilta 2000-2004, jotka Ranka Recordings on julkaissut. Mukana ovat "Alakulotettuja tunnelmia" (2000), "Valkea ja kuulas" (2001), "Kevyesti keskellä päivää" (2002) ja "Kuolleen miehen kupletti" (2004). Levyn kolmesta listaviikosta Suomen virallisella albumilistalla korkein sija oli 11. Albumin on masteroinut Mika Jussila. ==Kappaleet== # # # # # # # # # # # # # # # # # # # # # == Arvostelut == * Desibeli.net: Desibeli.net * Imperiumi.net: Imperiumi.net * Soundi: Soundi == Lähteet == == Aiheesta muualla == * * Luokka:Vuoden 2006 kokoelma-albumit Luokka:Viikatteen albumit
Caram Costanzo

Caram Costanzo (oik. Caramino Constanzino) on yhdysvaltalainen tuottaja, ja apu-säveltäjä. Hän on toimii tällä hetkellä Guns N' Rosesin apu-säveltäjänä. Hän on ollut säveltämässä bändin Chinese Democracy levyltä kappaleita: Shackler's Revenge ja Scraped. Costanzo tuotti albumia jo vuodesta 1991 alkaen jolloin sitä aletiin äänittää. Albumin myötä Costanzo nousi myös suuremman yleisön tietoisuuteen. Constanzon tyyli on enimmäkseen rockia, ja metallia. == Diskografia == *Pearl Jam - "One" (harvinainen limited edition) *Guns N' Roses - Chinese Democracy Luokka:Yhdysvaltalaiset musiikkituottajat Luokka:Syntymävuosi puuttuu Luokka:Elävät henkilöt
Snow Lake

Snow Lake voi tarkoittaa seuraavia maantieteellisiä kohteita: *Snow Lake, Manitoba, Kanada *Snow Lake, Pakistan *Snow Lake, New Mexico, Yhdysvallat *Snow Lake, Chelanin piirikunta, Washington, Yhdysvallat *Snow Lake, Kingin piirikunta, Washington, Yhdysvallat *Snow Lake, Mount Rainier, Lewisin piirikunta, Washington, Yhdysvallat.
Musta perhonen

Musta perhonen on Kiba Lumbergin 2004 julkaistu romaani.Fennica Teos on Memesa-trilogian ensimmäinen osa. Lumberg kuvaa kirjoissaan mustalaisyhteisöä näkökulmasta, jollaista ei ole esitetty aiemmin suomalaisessa kaunokirjallisuudessa. Kirjan päähenkilö Memesa on nuori mustalaistyttö, joka alkaa kyseenalaistaa mustalaisyhteisössä vallitsevia tapoja. Tapahtumien edetessä konflikteja syntyy sekä perheen sisällä että valtaväestön ja romaneiden välillä. Memesa ei kuitenkaan halua asettua siihen muottiin, joka romaniheimon naiselle on perinteisesti varattu. == Lähteet == Luokka:Vuoden 2004 kirjat Luokka:Suomalaiset romaanit
Pukatawagan

Pukatawagan on asutuskeskus ja siihen liittyvä intiaanireservaatti Manitoban provinssissa Kanadassa, noin 210 kilometriä pohjoiseen The Pas'stä. Kaupunki sijaitsee The Pas'sta Lynn Lakeen johtavan rautatien varrella, mutta sinne ei ole ympärivuotista maantieyhteyttä. Talvisin kaupunkiin johtaa talvi- ja jäätie. Pukatawaganin kaupungin väkiluku on noin 1 950, ja siihen liittyvän Mathias Colomb Cree Nation -reservaatin väkiluku on noin 2 500\. Alueella on Kanadan ratsupoliisin toimipaikka, joka työllistää seitsemän henkeä. Kaupungin ja reservaatin liikennetarpeita palvelevat ympärivuotisesti Pukatawaganin lentoasema ja rautatieasema. Pukatawaganista on henkilöjunayhteys The Pasiin. ==Lähteet== ==Aiheesta muualla== * Pukatawagan / Mathias Colomb Cree Nation Luokka:Manitoban kylät
Palelu

Paleleminen eli palelu on ihmisten elimistön tila, jossa se käynnistää suojautumismekanismeja, jotka vähentävät lämmön häviämistä ja parantavat elimistön kylmänsietoa. Altistuminen kylmälle nostaa verenpainetta, muuttaa veren koostumusta sekä lisää virtsaneritystä. Värinä on merkki siitä, ettei elimistössä ole riittävästi lämpöä. Paleleminen ei ole suoraan verrannollinen ilman lämpötilaan ja vaatetuksen määrään, sillä ilmavirtaukset (tuulisuus tai ilmanvaihto) voivat moninkertaistaa kylmettymisriskin.Vuokko Pentzin: Tappavan vaarallinen talvi. Helsingin Sanomat 25.1.2010, sivu D1. == Kylmyyden aiheuttamat terveysriskit == Joka neljäs suomalainen potee sellaista kroonista tautia, jota kylmyys voi pahentaa. Tällaisia ovat esimerkiksi sepelvaltimo- ja verenpainetauti, astma, keuhkoahtauma, diabetes sekä tuki- ja liikuntaelinsairaudet. Lisäksi kehon jäähtyminen heikentää toimintakykyä sekä saattaa johtaa paleltumiin tai hypotermiaan. Suomessa sattuu vuosittain 2 500-3 500 kuolemaa, jotka johtuvat kylmyyden suorista tai epäsuorista vaikutuksista. ==Sairauksia joiden oireena on palelu== Kuumeen nousu, Kilpirauhasen vajaatoiminta == Paleluherkkyys ja ravitsemustila== Kun ihminen saa ravinnostaan vähemmän energiaa kuin kuluttaa, taipumus paleluun usein lisääntyy. Jos ihminen saa ravinnosta enemmän energiaa kuin kuluttaa, osa ruuan energiasisällöstä poistuu elimistöstä lisääntyneenä hukkalämpönä. Tämä merkitsee paleluherkkyyden vähenemistä. == Lähteet == Luokka:Fysiologia
Suomussalmen vaakuna

Suomussalmen vaakuna on Suomussalmen kunnan tunnus. Vaakunan lipukkeet kuvaavat entisaikojen pärevalkeita, ja niiden lukumäärä viittaa niihin neljään kantataloon, jotka mainittiin 1604 sijainneen näillä kaukaisilla seuduilla hieman aiemmin Täyssinän rauhassa ensimmäistä kertaa määritellyn itärajan luona. Vaakunan selitys on ”mustassa kentässä neljä hopealipuketta ryhmitettyinä 1+2+1, kustakin nousee kultainen liekki.” Vaakunan on suunnitellut Gustaf von Numers, ja Suomussalmen kunnanvaltuusto hyväksyi sen kokouksessaan 11. heinäkuuta 1966. Sisäasiainministeriö vahvisti vaakunan käyttöön 21. syyskuuta samana vuonna. == Lähteet == * * Suomussalmi Luokka:Gustaf von Numersin suunnittelemat kunnanvaakunat Vaakuna
Sinfonia nro 2 (Prokofjev)

Sergei Prokofjevin toinen sinfonia d-mollissa (op. 40) on vuosilta 1924–1925. Se esitettiin ensimmäistä kertaa Pariisissa 6. kesäkuuta 1925 Serge Koussevitzkyn johdolla. Säveltäjän mukaan hän itse ja yleisö eivät kumpikaan ymmärtäneet mitään. Myöhemmällä iällään Prokofjev suunnittelikin uuden version säveltämistä teoksesta opusnumerolla 136.Classical Archives Sinfonia koostuu kahdesta osasta. Ensimmäinen osa on Allegro ben articolato; toinen osa sisältää teeman ja muunnelmia. == Lähteet == Luokka:Sergei Prokofjevin sinfoniat Luokka:1920-luvun musiikkiteokset
Sinfonia nro 3 (Prokofjev)

Sergei Prokofjevin kolmas sinfonia c-mollissa (op. 44) on sävelletty vuonna 1928. Se esitettiin ensimmäistä kertaa Pariisissa 17. toukokuuta 1929 Pierre Monteux'n johdolla.Prokofiev.org Prokofjev sävelsi sinfonian aikoinaan esittämättä jääneen Tulienkeli-oopperansa musiikin pohjalta.Classical Archives == Osat == # Moderato # Andante # Allegro agitato # Andante mosso - Allegro agitato == Kokoonpano == * 2 huilua * piccolo * 2 oboea * englannintorvi * 2 klarinettia * bassoklarinetti * 2 fagottia * kontrafagotti * 4 käyrätorvea * 3 trumpettia * 3 pasuuna * tuuba * patarummut * putkikellot, symbaalit, tam-tam, kastanjetit, bassorumpu, pikkurumpu, tamburiini * 2 harppua * jouset == Lähteet == Luokka:Sergei Prokofjevin sinfoniat Luokka:1920-luvun musiikkiteokset
Miehen voitto

Miehen voitto (The Stratton Story) on Sam Woodin ohjaama yhdysvaltalainen elämäkertaelokuva vuodelta 1949. Elokuva kertoo Chicago White Soxien syöttäjästä Monty Strattonista, jonka jalka joudutaan amputoimaan metsästysonnettomuuden seurauksena, ja hänen paluustaan takaisin baseballin pariin. Strattonia elokuvassa näytteli James Stewart ja hänen vaimoaan Etheliä June Allyson. Miehen voitto oli ensimmäinen kolmesta elokuvasta, joissa Stewart ja Allyson esittivät avioparia. Kaksi seuraavaa olivat Glenn Miller Story (1953) ja Ilmojen kiitäjät (1954). Elokuva sai parhaan alkuperäisen tarinan Oscar-palkinnon. ==Roolit== ==Lähteet== == Aiheesta muualla == * Luokka:Vuoden 1949 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Yhdysvaltalaiset draamaelokuvat Luokka:Sam Woodin ohjaamat elokuvat Luokka:Baseballelokuvat Luokka:Metro-Goldwyn-Mayerin elokuvat
Sinfonia nro 4 (Prokofjev)

Sergei Prokofjev sävelsi neljännen sinfoniansa C-duurissa (op. 47) vuosina 1929–1930. Teoksen esitti ensimmäistä kertaa 14. marraskuuta 1930 Bostonissa Serge Koussevitzkyn johtama Bostonin sinfoniaorkesteri.Prokofiev.org Orkesteri oli tilannut teoksen esitettäväksi 50-vuotisjuhlakaudellaan. Myöhemmin Prokofjev sävelsi teoksesta uuden version. Vuoden 1947 versio on hänen opuksensa numero 112.Classical Archives == Osat == # Andante assai. Allegro eroico # Andante tranquillo # Moderato, quasi allegretto # Allegro risoluto == Kokoonpano == * 2 huilua * piccolo * 2 oboea * englannintorvi * 2 klarinettia * bassoklarinetti * 2 fagottia * kontrafagotti * 4 käyrätorvea * 2 trumpettia * 3 pasuunaa * tuuba * patarummut * bassorumpu, symbaalit, pikkurumpu, tamburiini * jouset == Lähteet == Luokka:Sergei Prokofjevin sinfoniat Luokka:1930-luvun musiikkiteokset Luokka:1940-luvun musiikkiteokset
Osoite tuntematon

Osoite tuntematon () on vuonna 2001 julkaistu eteläkorealainen draamaelokuva, jonka ohjasi Kim Ki-duk. Elokuva avasi vuoden 2001 Venetsian elokuvajuhlat. Pääosissa näyttelee Yang Dong-geun, Ban Min-jeong, Bang Eun-jin ja Cho Jae- hyun. Luokka:Eteläkorealaiset draamaelokuvat Luokka:Vuoden 2001 elokuvat Luokka:Kim Ki-dukin ohjaamat elokuvat
Sinfonia nro 6 (Prokofjev)

Sergei Prokofjev sävelsi kuudennen sinfoniansa es-mollissa (op. 111) vuosina 1945–1947. Teoksen esitti ensimmäistä kertaa 11. lokakuuta 1947 Jevgeni Mravinskin johtama Leningradin filharmoninen orkesteri.Prokofiev.org == Osat == # Allegro moderato # Largo # Vivace == Kokoonpano == * 2 huilua * piccolo * 2 oboea * englannintorvi * 2 klarinettia * Es-klarinetti * bassoklarinetti * 2 fagottia * kontrafagotti * 4 käyrätorvea * 3 trumpettia * 3 pasuuna * tuuba * patarummut * lyömäsoittimia * harppu * piano * celesta * jouset == Lähteet == Luokka:Sergei Prokofjevin sinfoniat Luokka:1940-luvun musiikkiteokset
Sinfonia nro 7 (Prokofjev)

Sergei Prokofjev sävelsi seitsemännen sinfoniansa cis-mollissa (op. 131) vuosina 1951–1952. Teos esitettiin ensimmäistä kertaa Moskovassa 11. lokakuuta 1952 Samuil Samosudin johdolla.http://www.prokofiev.org/catalog/work.cfm?WorkID=145&s1;=37 Sinfonia toi Prokofjeville postuumin Leninin palkinnon vuonna 1957.http://www.prokofiev.org/biography/twilight.html == Osat == # Moderato # Allegretto # Andante espressivo # Vivace == Lähteet == Luokka:Sergei Prokofjevin sinfoniat Luokka:1950-luvun musiikkiteokset
Viulukonsertto nro 1 (Prokofjev)

Sergei Prokofjev sävelsi ensimmäisen viulukonserttonsa (op. 19) D-duurissa vuosina 1916–1917. Marcel Darrieux oli viulistina ensiesityksessä (18. lokakuuta 1923), jossa Pariisin oopperan orkesteria johti Serge Koussevitzky.Prokofiev.org == Osat == # Andantino # Scherzo – vivacissimo # Moderato == Kokoonpano == * viulu * 2 huilua * piccolo * 2 oboea * 2 klarinettia * 2 fagottia * 4 käyrätorvea * 2 trumpettia * tuuba * patarummut * pikkurumpu * tamburiini * harppu * jouset == Lähteet == Luokka:Sergei Prokofjevin konsertot Luokka:Viulukonsertot Luokka:1910-luvun musiikkiteokset
Viulukonsertto nro 2 (Prokofjev)

Sergei Prokofjev sävelsi toisen viulukonserttonsa g-mollissa (op. 63) vuonna 1935. Ensimmäistä kertaa teos esitettiin Madridissa 1. joulukuuta 1935. Viulistina oli Robert Soetens, orkesterina Madridin sinfoniaorkesteri ja kapellimestarina Enrique Arbós.Prokofiev.org == Osat == # Allegro moderato # Andante assai # Allegro, ben marcato == Kokoonpano == * viulu * 2 huilua * 2 oboea * 2 klarinettia * 2 fagottia * 2 käyrätorvea * 2 trumpettia * symbaalit * triangeli * kastanjetit * bassorumpu * pikkurumpu * jouset == Lähteet == ==Aiheesta muualla== *Ylen Elävä arkisto: Alina Pogotskin soittaa Prokofjevin viulukonserton nro 2 g-molli op 63 Luokka:Sergei Prokofjevin konsertot Luokka:Viulukonsertot Luokka:1930-luvun musiikkiteokset
Toccata (Prokofjev)

Toccata d-molli op. 11 on Sergei Prokofjevin pianokappale vuodelta 1912. Säveltäjä itse kantaesitti toccatan Petrogradissa 10. joulukuuta 1916. Teos on erittäin vaativa, ja se kuuluu pianotaiturien näytöskappaleisiin. Kappaleesta on julkaistu useita levytyksiä; esittäjiin kuuluu mm. Vladimir Horowitz.Prokofiev.org == Lähteet == Luokka:Sergei Prokofjevin teokset Luokka:Pianokappaleet Luokka:1910-luvun musiikkiteokset